  Туспуктэм: vk.com (Павел Кудрявцев) Наталия Сильвестрова Сюмси ёросысь Кильмезь черкогуртысь школаез тупатъяны кутскизы. Ужъёсты «Модернизация школьных систем образования» федерал программа улсын быдэсто. Со сярысь ёрослэн «ВКонтакте» мерлыко вотэсысь нимлыко огиназ ивортӥзы. Тупатъян ужъёсты ортчытон понна 17,7 миллион манет висъямын. Лэсьтӥськисьёс вуэмлэсь азьвыл асьсэос дышетскисьёс, школаын ужасьёс, дышетӥсьёс нырысетӥ этажысь кабинетъёсты быдэсак бушатӥзы: вуж мебелез, шкафъёсты поттӥзы но складэ интыязы, доскаосты, софитъёсты, гардинаосты октӥзы,  Сюмси ёролэн тӧроез Павел Кудрявцев ивортэмъя, али дышетскисьёс каникулъёсын, бӧрысь дышетсконзэс дистанционной амалэн азьланьтозы. Тодэ вайытом, «Модернизация школьных систем образования» федерал программае элькунысь 23 дышетсконни пыриське: Ижкарысь, Можгаысь, Глазовысь, Сарапулысь, Алнаш, Красногорск, Сюмси, Эгра, Ува, Глазов, Балезино, Кез, Яр но Сьӧлта ёросъёсысь школаос. Тегъёс: школаос тупатъянужъёс Сюмси Удмуртия  